Sopotas Starptautiskais dziesmu festivāls

**Sopotas starptautiskais dziesmu festivāls** (), saukts arī par **Sopotas festivālu** (), ir ikgadējs starptautisks dziesmu konkurss, kas notiek Sopotā, Polijā. Tas ir viens no diviem lielākajiem Polijas mūzikas festivāliem (otrs ir Polijas nacionālais dziesmu festivāls Opolē) un viens no lielākajiem dziesmu konkursiem Eiropā.

Laikā no 1994. līdz 2004. gadam konkursu organizēja un pārraidīja tiešraidē Polijas sabiedriskais televīzijas kanāls TVP. Nākamajā gadā koncertu pirmo reizi pārraidīja privātais kanāls TVN (līdz 2009. gadam). No 2012. līdz 2014. gadam koncertus pārraidīja un organizēja kanāls *[[Polsat]]*. Vēlāk raidorganizācija to atcēla. 2015. gada festivāls netika pārraidīts televīzijā, tomēr 2017. gadā tas atgriezās kanālā TVN.
[thumb|220px|[Meža opera Sopotā (2007)]]
thumb|220px|Festivāla skatuve 2013. gadā
## Vēsture
Pirmo Sopotas festivālu 1961. gadā ierosināja organizēt Holokaustā izdzīvojušais Polijas ebreju pianists un komponists Vladislavs Špīlmans, kam palīdzēja Šimons Zakževskis no Polijas mākslinieku vadības organizācijas (PAGART). Pirmie trīs festivāli notika Gdaņskas kuģu būvētavas zālē (1961—1963), pēc tam festivāls pārcēlās uz Sopotas Meža operu (*Opera Leśna*). Galvenā balva bija "Dzintara lakstīgala".

Laikā no 1977. līdz 1980. gadam festivālu aizstāja ar Intervīzijas dziesmu konkursu, kas joprojām notika Sopotā. Atšķirībā no Eirovīzijas dziesmu konkursa, Sopotas starptautiskais dziesmu festivāls bieži mainīja veidu, kā izvēlēties uzvarētāju, un dalībniekiem piedāvāja daudz dažādu konkursu. Piemēram, 4. Intervīzijas dziesmu konkursā (Sopotā 1980. gada 20.—23. augustā) bija divi konkursi: viens māksliniekiem, kas pārstāv televīzijas kompānijas, otrs tiem, kas pārstāv ierakstu kompānijas. Pirmajā žūrija vērtēja dziesmu mākslinieciskos nopelnus, bet otrajā — izpildītāju interpretāciju.

Festivāls vienmēr ir bijis atvērts arī māksliniekiem, kas nav no Eiropas, tajā ir pārstāvētas tādas valstis kā Kuba, Dominikāna, Mongolija, Jaunzēlande, Nigērija, Peru, Dienvidāfrika un daudzas citas.

Festivāls zaudēja popularitāti Polijā un ārzemēs 1980. gados, popularitāte samazinājās arī 1990. gados, un sabiedriskā televīzijas kanāla TVP vietā no 2005. gada festivālu sāka pārraidīt privāts kanāls TVN.

No 1999. gada festivālā nenotika konkurss. Tā vietā TVP uzaicināja pazīstamus māksliniekus, tādus kā Vitnija Hjūstone, Tīna Tērnere, grupa *[[The Corrs]]*, Laionels Ričijs, grupa UB40, Rikijs Mārtins un grupa *[[Simply Red]]*. 2005. gadā, pārņemot festivāla pārraidīšanu no TVP, kanālā TVN atgriezās starptautiskais konkurss. 2006. gadā uzaicināja uzstāties Eltonu Džonu un Keitiju Melua.
thumb|220px|Plakāts ar attēliem no 2006. gada festivāla
2010. un 2011. gadā festivāls Meža operas atjaunošanas dēļ nenotika. Kopš 2012. gada festivālu katru gadu pārraida televīzijas kanāls *[[Polsat]]*. 2015. gadā *Polsat* nolēma festivālu neorganizēt. Tomēr pilsētas varas iestādes organizēja vienas dienas festivālu Sopotā, bet bez televīzijas pārraides.

2016. gadā koncerts nenotika televīzijas partnera trūkuma dēļ, kuram sākotnēji bija jābūt kanālam TVP. Pēc gada pārtraukuma tika nolemts festivālu atjaunot. Kopš 2017. gada to atkal organizē un pārraida televīzijas kanāls TVN.

Festivāls bieži koncertos uzaicinājis starptautiskās zvaigznes. Tajā agrāk uzstājušies Šarls Aznavūrs, grupa *[[Boney M]]*, Džonijs Kešs, kā arī vēlāk — Čaks Berijs, Vanesa Meja, Enija Lenoksa, Belinda Kārlaila, grupa *[[Vaya Con Dios]]*, Kriss Ri, Tanita Tikarama, Latoija Džeksone, grupa *[[Kajagoogoo]]*, Gorans Bregovičs, Anasteiša.

## Latvijas dziedātāju piedalīšanās
Festivālā piedalījušies arī Latvijas dziedātāji — 1976. gadā Nora Bumbiere un Viktors Lapčenoks, bet 2006. gadā tajā piedalījās *[[Brainstorm]]*. 1991. gadā par šī konkursa uzvarētāju kļuva grupa "Jauns Mēness" ar dziesmu *[[Piekūns skrien debesīs]]*.
thumb|220px|Balva "Dzintara lakstīgala", Dzintara muzejs Gdaņskā
## Uzvarētāji pēc valsts

:*Konkrētajā gadā vairāk nekā viens uzvarētājs*.

## Atsauces

## Ārējās saites

* 

## Skatīt arī
* Meža opera